  Анжелика Тихонова корреспондент 24-тӥ куартолэзе 19 часозь Удмуртиын куд-ог интыосын гудыръяса-чилекъяса зороз, тӧл кужмоялоз шуыса чаклало. Со сярысь Удмуртиысь Гидрометцентр вылэ чӧлскыса, Ижкар администрацилэн пресс-службаез ивортӥз. Гудыръяку-чилекъяку лымшор но шундыпуксён вискысь тӧл секундскын 15-20 метрозь кужмояны быгатоз Шаерамы улӥсьёсты иворъёсты чакланы, кыдёке сюрес вылэ потонлэсь возиськыны, руль бергатӥсьёсты ӝоглыксэс чакланы но машиназэс пуктыны инты сак бырйыны куро.  Тодэ вайытом, нунал ӵоже элькунъя +21…+26 градус возиськоз. Тегъёс: Ижкар МЧС Удмуртия куазь инкуазь  